钦定古今图书集成/明伦汇编/闺媛典/第265卷 > 梁梦阳妻李氏
## 钦定古今图书集成/明伦汇编/闺媛典/第265卷 > 梁梦阳妻李氏

按《广东通志》：“李氏，顺德人。年十九，适儒士梁梦阳。年
馀夫亡，欲从死，以家贫，垂白在堂，无亲可托，乃止。身
有遗腹，越月生子，矢志养翁姑，纺绩承欢，冰霜自守。
翁没，典鬻殡葬，恸哭丧目。邻妇梦神赐珠以疗救复
明。氏事姑孝敬弥笃。姑没，哀毁甚瘠。有司以闻，诏建
坊优免二丁。年八十馀卒。”